Start Me Up

«Start Me Up» er ein song av The Rolling Stones på albumet Tattoo You frå 1981. 

Innspeling
«Start Me Up» vart først spelt inn i München i 1975 under innspelinga av Black and Blue og seinare på nyt i 1978 under Some Girls-innspelinga. Songen heitte då først «Never Stop» og andre gongen «Start It Up». Første gongen vart songen spelt inn som ein reggae-song, men etter mange opptak la bandet songen på hylla. I 1981, då bandet skulle ut på turne, kom produsent Chris Kimsey med eit forslag til Mick Jagger om å sette saman eit album av gamle, ubrukte songar. Medan han leita gjennom arkivet fann Kimsey to opptak av songen spelt som ein rockesong innimellom om lag femti reggae-versjonar. Det vart lagt på nye lydspor tidleg i 1981. 

Sjølv om songteksten kan lesast med doble tydingar, der den eine viser til å køye motorsykkel,

er teksten tydeleg seksuelt ladd: 

Songen opnar med det som har vorte eit kjent riff for Keith Richards. Det er dette riffet i lag med den stødige tromminga til Charlie Watts og bassen til Bill Wyman, som utgjer det meste av songen. Sologitarist Ronnie Wood spelar forskjellige variantar av hovudriffet til Richards. 

Konsertutgåvene av songen er ofte gjort lengre for å gje Wood ein solo nær midten av songen. 

Utgjeving

Songen vart gjeven ut på singel og nådde andreplassen i USA, sjuandeplassen i Storbritannia og åttandeplassen i Noreg. I Australia gjekk songen heilt til topps. The Stones skulle aldri klare å få ein singel inn på Topp 10 i Storbritannia igjen etter dette. B-sida til singelen var «No Use In Crying». Ein populær musikkvideo vart laga til singelen, regissert av Michael Lindsay-Hogg.

«Start Me Up» vert ofte nytta som opningssong på konsertane deira og finst på konsertalbuma Still Life, Flashpoint, Live Licks og Shine a Light. Han har vore med på alle store samleplater av bandet sidan han kom ut. '.

Salslister
Liste (1981)PlasseringAustralia (Kent Music Report)1Canada Top Singles (RPM)2

Salstrofé

Bakgrunnsstoff
 Songteksten

Kjelder
Denne artikkelen bygger på «Start Me Up» frå ,  den 25. mars 2009.  


Kategori:Rolling Stones-songar
Kategori:Singlar frå 1981
Kategori:Songar frå 1981
Kategori:Nummer-ein-singlar i Australia
Kategori:Songar på toppen av Billboard Mainstream Rock-lista
Kategori:Songar skrivne av Jagger/Richards
Kategori:Songar produserte av The Glimmer Twins
Kategori:Musikkvideoar regisserte av Michael Lindsay-Hogg
Kategori:José Feliciano-songar
Kategori:Manic Street Preachers-songar